497.10 ORDNI DWAR IT-TWAQQIF TAL-AĠENZIJA NAZZJONALI TAL-LITTERIŻMU L-AVVIŻ LEGALI 192 tal-2014. L-AVVIŻ LEGALI 192 tal-2014. 1. It-titolu ta’ dan l-Ordni hu l-Ordni dwar it-Twaqqif tal-Aġenzija Nazzjonali tal-Litteriżmu. Tifsir. 2. F’dan l-Ordni, kemm-il darba r-rabta tal-kliem ma teħtieġx xort’oħra- "Aġenzija " tfisser l-Aġenzija Nazzjonali tal-Litteriżmu; " Att " tfisser l-Att dwar l-Amministrazzjoni Pubblika; Kap. 497. Kap. 497. " Ministru " tfisser il-Ministru responsabbli għall-Edukazzjoni; " Segretarju Permanenti " tfisser is-Segretarju Permanenti responsabbli għall-Edukazzjoni. 3. (1) Għandu jkun hemm Aġenzija, li tkun magħrufa bħala l-Aġenzija Nazzjonali tal-Litteriżmu, li għandha tkun awtonomau li għandha tmexxi, tippromwovi u tassigura li titwettaq l-Istrateġija Nazzjonali tal-Litteriżmu għal Kulħadd f’Malta u Għawdex. (2) Uffiċjali pubbliċi assenjati mal-Aġenzija għandhom jitqiesu li huma assenjati mal-Aġenzija skont l-artikolu 43 tal-Att. 4. Funzjonijiet u obbligi tal-Aġenzija. L-Aġenzija għandu jkollha l-funzjonijiet u d-dmirijiet li ġejjin: (a) li tissottometti proposti u rakkomandazzjonijiet lill-Gvern fuq il-politika nazzjonali tal-litteriżmu skont il-qagħda u l-ħtiġiet ta’ Malta; (b) li tħejji pjanijiet għal-litteriżmu għall-futur qrib u fit-tul li jindirizzaw il-ħtiġiet nazzjonali ta’ Malta; (ċ) li, kull meta tħossil-ħtieġa, tevalwa l-istrutturi u l-programmi edukattivi tal-litteriżmu, tirrakkomanda kif dawn jistgħu jitjiebu u tidentifika sorsi li permezz tagħhom l-impjegati Maltin li jaħdmu fil-qasam tal-litteriżmu jkunu jistgħu jitħarrġu sabiex il-pajjiż ikollu dejjem persuni kkwalifikati f’dan il-qasam; (d) li tamministra u tmexxi l-allokazzjoni għal-litteriżmu tal-baġit nazzjonali; (e) li, kull meta tħossil-ħtieġa, tagħmel studji u valutazzjonijiet fuq l-effettività u r-relevanza tal-poltika nazzjonali tal-litteriżmu; (f) li tħeġġeġ u tassigura l-kollaborazzjoni meħtieġa bejn dawk kollha li huma involuti fil-litteriżmu; (g) li tidentifika l-iżvluppi fil-qasam tal-litteriżmu li jkunu qegħdin jiġru barra minn Malta u li jkunu ta’ interess partikolari u relevanti għall-qagħda tal-litteriżmu f’pajjiż na; (h) li tgħin lill-Gvern fit-tfassil u n-negozjar ta’ ftehimiet marbuta mal-litteriżmu ma’ gvernijiet barranin jew entitajiet internazzjonali; (i) lisservi bħala punt ta’ kuntatt għal organizzazzjonijiet lokali, reġjonali, interreġjonali u internazzjonali u li torganizza u tieħu sehem f’seminars, konferenzi u gruppi ta’ azzjoni u ta’ ħidma relevanti għall-interessi ta’ Malta; u (j) li tieħu ħsieb kull affarijiet anċillari, inċidentali jew konsegwenzjali marbuta mal-oqsma imsemmija fil-paragrafi (a) sa (ili tieħu ħsieb kull affarijiet anċillari, inċidentali jew konsegwenzjali marbuta mal-oqsma imsemmija fil-paragrafi (a) li minn żmien għal żmien iqabbadha tieħu ħsieb il-Ministru. 5. Il-Ministru responsabbli għall-Aġenzija. (1) Il-Ministru responsabbli għall-Aġenzija għandu jkun il-Ministru responsabbli għall-Edukazzjoni. (2) Is-Segretarju Permanenti fil-Ministeru għall-Edukazzjoni għandu jissorvelja l-Aġenzija skont it-termini tal-artikolu 39 tal-Att. 6. L-Aġenzija għandha tiġi amministrata skont id-dispożizzjonijiet tal-Att dwar l-Amministrazzjoni Finanzjarja u l-Verifika kemm-il darba ma jkunx speċifikat mod ieħor fil-Ftehim tal-Aġenzija bejn is-Segretarju Permanenti u l-Aġenzija Nazzjonali tal-Litteriżmu, f’liema każ id-dispożizzjonijiet tal-Ftehim tal-Aġenzija għandhom jingħataw preċedenza. 7. L-operat tal-Aġenzija għandu jkun skont il-Ftehim tal-Aġenzija li għandu jiġi miftiehem bejn is-Segretarju Permanenti u l-Aġenzija Nazzjonali tal-Litteriżmu. 8. Bord konsultattiv. (1) Il-Ministru responsabbli għall-Aġenzija jista’ jwaqqaf bord konsultattiv sabiex jassisti lill-Uffiċjal Eżekuttiv Prinċipali fit-twettiq tad-dmirijiet tiegħu. (2) Bord Konsultattivimwaqqaf skont dan l-artikolu għandu jkun magħmul minn mhux inqas minn żewġ membri u mhux aktar minn erba’ membri li jinħatru mill-Ministru responsabbli għall-Aġenzija. (3) Ir-rimunerazzjoni mħallsa lill-membri tal-Bord Konsultattiv tal-Aġenzija għandha tkun skont kull direttiva u linji gwida li jistgħu jinħarġu minn żmien għal żmien mill-Aġenzija.